Վարչապետ Տիգրան Սարգսյանի նախաձեռնությունները ոգևորության ու դրական սպասումների հետ միասին, ցավոք, նաև մտավախություններ ու հուսախաբություն են առաջացնում: Պաշտոնավարման ընթացքում գործադիր իշխանության ղեկավարն արդեն մի քանի դիպուկ նկատառումներ է հայտնել, որոնք սակայն, իրագործելու անհրաժեշտությանը հակառակ, բացարձակապես մերժվել ու մոռացության են մատնվել: